Sexu abusuengatik salatutako entrenatzailea Baskonia Futbol Eskolako idazkari nagusia izan da 2007tik | Geuria\nBaskonia Futbol Eskolak zuzendaritza batzordea aldatzeko pausuak eman ditu dagoeneko eta osaketa berri horretatik kanpo geratuko litzateke ustezko erasotzailea.\n2014ko Basozelai Bi zelaiko argazkia / Bidebieta\nSexu abusuengatik salatutako entrenatzaile ohia Baskonia Futbol Eskolako (BFE) idazkari nagusia izan da 2007tik, hau da, futbol eskolaren sorreratik. Entrenatzaile lanak egiteaz gain, eskolaren zuzendaritza batzordearen parte izan da betidanik. Dagoeneko, Baskonia Futbol Eskolak zuzendaritza batzordea aldatzeko pausuak eman ditu eta osaketa berri horretatik kanpo geratuko litzateke ustezko erasotzailea.\nPepe Godoy basauriarra izan da Basauriko entrenatzaile honen aurkako salaketa egiten lehena, eta sare sozialen bitartez Garaitza Elkarteak zabaldu zuen. Azaroaren 12an, joan den asteartean, izan zen hori eta lau egun geroago, Ertzaintzak ustezko erasotzailearen aurkako beste salaketa bat jaso zuen, Pepek salatutako egoera bera deskribatuz, garai berean. Salatutako delitu biek preskribatu dute gaurko egunez.\n40 URTEZ UMEAK ENTRENATZEN\nBideoa ezagutu eta bi egunetara, hilaren 14an, Baskonia Futbol Eskolak ustezko erasotzailea entrenadore postutik kendu zuen. 40 urte baino gehiago zeramatzan gizonak umeak entrenatzen: Basauriko talde askotan entrenatu du, bai kirol federatuan, bai eskola kirolean, eta BFEn 2007. urtetik aritu da.\nBaskonia Futbol Eskolak azaroaren 16an egindako adierazpenak lau puntu jaso zituen: lehena, BFEk dakienaren arabera, 2007an eskola hasi zenetik ez dutela inolako sexu abusurik salatu; bigarrena, BFEk erabateko gaitzezpena adierazten duela norberaren askatasunaren aurkako edonolako erasoen aurrean; hirugarrena, BFE eskola kirolean gertatutako sexu abusuak salatzeko Udalak deitu duen elkarretaratzean parte hartuko zuela; laugarrena, adin txikikoenganako sexu abusuen eta tratu txarren prebentziorako nazioarteko egunean, azaroaren 19an, BFEk bertan behera utziko zituela bere futbol taldeen entrenamendu guztiak.\n2.000 herritar elkartu ziren igandean Basauriko Arizgoiti plazan adin txikikoen kontrako sexu abusuak salatzeko. Pepe Godoyk salaketaren ibilbide guztian bidelagun izan duen bere bikoteak, Yoli Calognek, egin zuen berba elkarretaratzean batu zirenen aurrean. “Sexu abusuen aurrean tolerantziarik ez” izatea exijitu zuen. Halaber, Peperenak bezalako kasu gehiago egon daitezkeela ohartarazi zuen eta hala balitz, salaketa jartzera animatu zituen biktimak. Basauriko Udalak deituriko elkarretaratzean, talde politikoen ordezkariak, herriko hainbat elkarteetako kideak eta milaka herritarrek bete zuten Arizgoiti plaza. Bertan, Baskonia Futbol Eskolako arduradunak ere izan ziren.\nEusko Jaurlaritzak, bere aldetik, kirolean sexu abusua jasaten duten umeentzako arreta zerbitzua ezarri du. Profesionalen talde batek biktimen zalantzak eta abusu salaletak aztertuko ditu. Gazteei, federakundeei eta kirol talde eta erankudeei zuzendatuko zerbitzua izango da. 688 671 000 telefonora deituta eta whatsapp bidez erabili daiteke zerbitzua. “Umiliazio egoerak, pertsona helduak biluzik dauden kirolarien aldageletara baimenik gabe sartzea eta kirolariei, sexu mesedeen truke, abantailak edo tratu hobea eskaintzea”, dira, besteak beste, zerbitzu honek detektatu nahi dituen jazarpen egoeretako batzuk.\nSailkatuta: Baskonia Futbol Eskola, Sexu jazarpena\nBaskonia Futbol Eskolak ukatu egin du abusuen auziko akusatuaren jarrera susmagarrien berri zutenik\nErrefuxiatuak laguntzeko bazkaria antolatu dute Arrigorriagako Gaztetxean


Ariketa fisikoa botikarik onena da pertsona nagusientzat - Berriak | SOINHEZI SL Servicios Socioculturales\nAriketa fisikoa botikarik onena da pertsona nagusientzat\nEz dugu ezer berririk esaten ariketa fisikoa edonorentzat eta edozein adinetan onuragarria dela aipatzean. Baina pertsona nagusien kasuan, benetan al da onuragarria? Bada, Mikel Izquierdok, Nafarroako Unibertsitate Publikoko CIBER hauskortasun eta Zahartze Osasungarrien (CIBERFES) taldeko buruak, zuzendutako nazioarteko adostasun aitortza baten arabera, ariketa fisikoa “pertsona nagusientzako botikarik onena da eta hauskortasuna duten pazienteengan eta medikuntza geriatrikoaren praktikan txertatu beharra dago”.\nAitortza hau, non mundu mailako ariketa fisiko eta zahartze osasungarriaren erakunde zientifikoiek hartu duten parte, osasuna sustatzeko eta pertsona nagusien gaixotasunak tratatzeko ariketa fisikoaren erabileraren ebidentzia zientifikoan datza eta honen inguruko ziurtasunak ematen ditu.\nBertan ariketa fisiko ezak gaixotasunak pairatzeko arriskua areagotzen duela erakusten da, bereziki zahartzearekin erlazionatutako min kronikoak, besteak beste, gaixotasun kardiobaskularrak, obesitatea, sarkopenia, eta hauskortasuna edo autonomia eza.\nAriketa pertsona bakoitzari egokitzeko beharra\nPertsona guztiak, dela euren baldintza fisiko zein euren osasuna, ez dira jarduera berbera praktikatzeko gai. Hau dela eta, ariketa norbanakoari egokitzea behar-beharrezkoa da.\nLortutako nazioarteko adostasunak ariketa garrantzitsua dela goraipatzen du, baina onuragarria izan dadin, errutina egokia izatea, jarraibide egokiak ematea eta aditu baten kontrola izatea gomendagarria da.


Ttiki Lasai Egunaren lehen edizioa egingo dute larunbatean Miarritzen - KULTUR SHAREA\nFestilasai elkarteak musikaz familian gozatzeko egun bat antolatu du 2022ko ekainaren 18an, larunbata, 14:00etatik 20:00etara Miarritzeko Skate Park eta Gaztetxe inguruan.\nHamabost urte dira Festilasai elkarteak bere festibala abuztuaren 5ean eta 6an antolatzen hasi zela. Aurten, baina, aurrerapauso bat eman dute eta haurrei bereziki zuzenduriko proiektu bat diseinatu dute ekainaren 18rako, larunbata, belaunaldi berriei Festilasairen ikuspegi eta giroa transmititzeko asmoz.\nElkarteak TtikiLasai Eguna jarri dio izena ekimenari eta Miarritzeko Maria Pia zentro sozialarekin eta Skate Parkearekin elkarlanean antolatu du. “Ideia familientzako eta nerabeentzako besta bat proposatzea da, deskubritzeko eta elkar topatzeko aukera emango diguna, musikaren, skatearen eta jokoen bidez”, azaldu dute.\nHala, antolatu duten Musika Lehiaketaren bidez, tokiko artista gazteak testuinguru profesional batean arituko dira: “eszena handian ezagutaraziko dizkigute beren unibertso musikalak”. Egunean zehar, kontzertuak, Miarritzeko Skate Parkearen eskutik skate erakustaldiak, eta Dance School Academyren eskutik Hip Hop emanaldiak izango dira.\nHerrixkan, bestalde, jokoak eta animazioak izango dira (egurrezko jokoak, Water Family animazioa, nerabeen erronka jokoak, haur txikien xokoa) eta beste sorpresa anitz heldu eta haurrentzat. Egun osoan zehar, skate iniziazio bat egiteko aukera izango da 4 urtetik gorako edozein pertsonarentzat. Jatekoa eta edatekoa ere izango da Miarritzeko ikastolaren eskutik.\nTags: Festilasai, Ttiki Lasai Eguna\nMaite Rosende ilustratzailearen erakusketa Donostian ikusgai\nConsonni argitaletxe eta espazio kultural independienteak ‘Documenta 15’ erakusketan hartuko du parte


Zeu kazetari | Iritzia | Berria\n2018ko urriak 23\nNire ezkonanaiaren alaba txikienak kazetaria naizela uste du, egunkari batean, honetan, idazten dudalako. Saiatu naiz burutik kentzen, baina, kontrara, niri beste burutazio bat, oraindik handinahiagoa, sartu zait: ez ote garen denok kazetari. Alegia, bitarteko teknikoek (egun guztian prezisio handiko argazki eta bideo kamera bat gainean eramatea, sakelako telefonoaren barruan) gehi sare sozialak bezalako plataforma hedatzaileek ez ote gaituzten denok kazetari bihurtu. Gutxienez, notiziak sortu eta handiagotzeko ahalmenaz hornitu. Batek grabatu du Bartzelonatik Londreserako hegazkin batean sinetsezina dirudien jarrera arrazista. Beste batek, edo batek baino gehiagok, lekukotasun grafikoa eskaini diote segurtasunekoek nola tratatu duten billetea erakutsi nahi ez duen gizon beltza Madrilgo metroan. Oso denbora gutxian inguruko jendea sakelakoa ateratzen ikusi dut gertatzen ari zitzaion bidegabekeria bat salatzeko. Irudi horietako batzuk hedabide orokortzaileetara iristen dira (batzuetan benetako kazetari soldatapekoei lana kenduta), baina beste asko hor geldituko dira, haserrearen balbula, gizartearen hezigarri, manipulazioaren arriskuan. Kazetari ez gaitu eginen, beharbada herritar engaiatuago.


Begiurdin: April 2015\nBaratzean ari bainintzan\nPapogorri hurbildu zitzautan\nHari ohartu bainitzaion\nElkar hizketan hasi zerautan\nAi zer ziztu zoragarria\nBai zu kantari paregabea\nNork derautzu erakatsia\nTa nor xoratzeko ikasia?\nLumaduna arin airetan\nHodeien artetik zerutiar\nLili urdina baratzean\nEderra izanik ere lurtiar\nLurtiarra zerutiarrari so\nBaita zerukoa lurtiarrari\nBiak adixkidetu seko\nGeroztik beti batean kantari\nAzkaine, 2015ko apirilaren 24a.\nRT @egaroa: Apirilaren 23an gerturatu zaitez auzoko liburu-dendara eta egin oihu: Gora LIBURUAREN eguna!! http://t.co/QBAlDtc2yx\nMaite Deliart (@maitedeliart)April 23, 2015\nMikel Erramouspe @euskalirratiak : '@eke_eus tresna bat da. Zer bilakatu den ageriko. Aldiz, helburua da inportanta' http://t.co/73vT0387ej\nMaite Deliart (@maitedeliart)April 20, 2015\n" EKE tresna bat da. Zer bilakatu den ageriko. Aldiz, helburua da inportanta "\n#Bertsularitza garatzeko @bertsulari eta @eke_eus...\n#Bertsularitza garatzeko @bertsulari eta @eke_eus -en gutun amankomuna kultur eragileei http://t.co/OoD97pARzH\nBertsularitza garatu: Bertsularien Lagunak eta EKEren gutun amankomuna kultur eragileei\nHorren berri emaiteko, gutun amankomun bat idatzi diete kultur eragileei - elkarte, besta komite ala gaztetxe -, jakinaraziz zernolako laguntza eskainia zaien eta zer baldintzetan, batez ere diru laguntza mailan. Bertsularien Lagunak eta EKEren gutuna (PDF)\nEgilea: Maite Deliart ordua: 04:34 iruzkinik ez:\n@OndareBizia maiatzak 14-15 #ondareinmateriala hausnarketak, esperientziak eta praktikak, egitaraua: http://t.co/LTvtYjjWon\nEgilea: Maite Deliart ordua: 04:23 iruzkinik ez:\nJ. M. Bedaxagar-en elkarrizketa @IEHkohitza biziki interesanta! http://t.co/bgJaIKbWEP\nMaite Deliart (@maitedeliart)April 17, 2015\n"Kulturan erranahi asko animazio huts bilakatu dira"\nDantzari, txirula jotzaile eta kantari. Zuberoako kultura bizirik gordetzen dutenetako bat da Bedaxagar. Antzinakoen kultura jaso eta zabaltzen segitzen du berak. Iker Tubia Kulturaren transmisioan pertsona aktiboa da Jean Mixel Bedaxagar (Urdiñarbe, 1953). Orain ere, CD bat grabatzeko asmotan dabil. Baina kezkaturik da Zuberoako kulturaren segidarekin, eta hori izanen du hizpide gaur Iruñeko Kondestable jauregian, 19:30ean.\n2015(e)ko apirilaren 15(a), asteazkena\nAte idekiak Ortzaizeko ofizialen herrixkan maiatzaren 1tik 3ra http://t.co/PyxIrZpaxp\nMaite Deliart (@maitedeliart)April 16, 2015\n@euskalirratiak Luzien Etxezaharreta paregabea Günter Grass, Eduardo Galeano eta François Maspero idazle zenei buruz https://t.co/sbXcSJX04N\nMaite Deliart (@maitedeliart)April 15, 2015\nEgilea: Maite Deliart ordua: 05:57 iruzkinik ez:\nAdi adi AKORDEOI EGUNA Azkainen maiatzak 16 Kornelio musika eskolak antolaturik. @enrikezelaia & Gerard Luc omenduak http://t.co/8Yh6mzI9uU\nMaite Deliart (@maitedeliart)April 12, 2015\nEgilea: Maite Deliart ordua: 07:02 iruzkinik ez:\nHizki batek dena aldatzen du.\nBa omen dago Kanbon ene izen-deitura bereko emazte bat. Haatik haren deitura Delhiart da, kontrabandista famatu batena hain zuzen.\nIzenak garena egiten baigaitu, ez da batere gauza bera hala edo hola deitua izaitea!\nEgiari egia eta norberari berea ematea zor baitzaio, banoazue kondatzera nola Voltoire-n obra bati Voltaire-n jabegoa eman zaion.\n2014ko uztailan 9an, blog huntan eta sare sozialetan albiste hau hedatu nuen: "Bordeleko unibertsitateak bere liburu xahar numerizatuetan Voltaire-n euskarazko erranzahar bilduma bazaukala".\nAlabainan Michel de Montaigne Bordele 3 unibertsitateko katalogoko fitxan fidatu nintzen.\n"Anciens proverbes basques et gascons" ale numerizatuari hurbilagotik behatu izan banion, jakingo nuen autorea ez zela Voltaire bainan Voltoire! (liburu hastapenean preseski ederki azaldua da autoreaz guti jakin izana).\nFuntsean, internet galdezkatuz geroz ere, http://data.bnf.fr/10186598/voltoire/ BNF Frantziako Liburutegi nazionalak Voltoire (15..-16..)-i buruz fitxa zehatza eskaintzen digu.\nInterneten bidaiatzen maite duen idazle fin eta zorrotz bati zor diot zuzenketa pollit bezain interesanta hau. Baliatzen naiz hemendik haren eskertzeko, internautekin trukatzea oso aberasgarri baita.\nAzkenik, jakin zazue Xarles Videgain euskaltzainak Voltoire-n Tresora hirur lenguaietaka, franzesa, española eta haskara (1642, Baiona) liburuaren berrargitalpena prestatu zuela, lehen edizioan oinarrituta. Hortaz Joxemiel Bidadorren artikuluan (Euskaldunon Egunkaria, 2000-7-21 eta 28) zer edo zer gehiago jakiteko parada baduzue. Eta beha berak zer aitortzen daukun: "Voltoireren Tresora-ren berri ematerakoan akats larria labandu zitzaigun, izan ere, berriki agertu den liburu honen azken faksimila ez baitu Xarritonek atondu Xarles Videgainek baizik. Bihoa ezerren aitzinetik geure barkamen eskea huts galanta honengatik".\nVoltoire ez da Voltaire, are gutiago Videgain Xarriton :)) !!!\nEgilea: Maite Deliart ordua: 01:01 iruzkinik ez:\nEtiketak: literatura, ondareinmateriala\nAguxtin Alkhat-en elkarrizketa @eke_eus : "Nik uste herri honen arazo sakonena, kulturala dela" http://t.co/jRZzPpidrE\nMaite Deliart (@maitedeliart)April 08, 2015\nAita doi bat ezagutuz, ez zaigu zaila irudikatzea zer ingurunean hazia izan zaren... Aita eta ama errotik euskaldunak izanki, euskal mundu horretan haziak izan gara, bai! Bertsolaritza eta abertzaletasunaren artean, bereziki. Ikastolan ibiliak gara, nahiz-eta, Armendaritze inguruan, hori ez ohikoa izan, gure garaian. Amikuzeko ikastolara joaten ginen, hiru familien artean moldatuz...\nEgilea: Maite Deliart ordua: 06:01 iruzkinik ez:\nUrtero Sarak eskaintzen daukun euskal literaturaren eta musikaren azokak ez du zimur itxurik hartzen.\nAurten ere, goizeko hamarretan ideki orduko jendea agertu da eta buztana egiten hasi sartze txartelak ukaiteko. Arrakasta hor da beti, berritasunak argitaratzen diren ber. Egiazko mindegi bat. Nahiz batzuk galdera egin araberako irakurlegorik badenetz. Ez balitz, ez litaike publikoa horrela hurbilduko, ez, zer diozue?\nBatekin mintzatu, aspaldi ez ikusi beste batekin eleketan ahantzirik, harreman sozialen gune paregabea. Ez baita guti.\nAurtengo uzta aberatsa zinez bai, baina gustuko eskaintza guziei ezin buru egin, sakelak erretu eta hustu egin baitzait!\nXipri Arbelbide idazle nasaiarekin hizketan ari izan eta "Euskal Elizaren historia" liburua erosi onduan; Henri Duhauren "Bahnar deitu salbaiak" liburua eskuraturik, joan naiz Lucien Etxezaharreta Maiatz argitaletxeburuaren gana. Lehenik aldizkariaren 60. zenbakia eskaini daut ene partehartzea eskertzeko (bi olerki, blog huntan idatziak). Hor bi liburu erosi dizkiot: Eñaut Etxamendiren seigarren eta azken liburua, ezterentzubiarrak idatzi kantu eta olerkien bilduma (liburua + CDa); bai eta ere Piarres Troundayen "Galerna" obra.\nLucien Etxezaharreta, Maiatz. Idazleen Biltzarra. Sara, 2015-04-06\nJean-Louis Davant Maiatz-en mahaian, "Aljeriaz" bere liburua aurkezten ari. Sara, 2015\nXede berezi batekin hurbildua nintzen aurten. Maite Idirin-en bi cederomak erosi ditut, 1968 eta 1975 urteetako kantuekin osatua. ausArt records Klasikart Orioko disketxeak proposatu dio euskal kantarixari urte haietan publikatu 45T disken berrargitaratzea, nihun gehiago aurkitu ez ditaizkenak. Garai hartan ez zuen geroztik landua duen boz lirikoa. Luze ta zabal mintzatu gira bere ibilbideaz, bai kantatze tekniketaz.\nDisketxe hunen mahaian denbora luzatu dut eta begi kolpea bota Gorriti Historikoaren 5CDko bildumari bai eta Coro Easok 3 boz apaletan interpretatu Lorenzo Perosi (1872-1956)-ren Misa de Requiem obra zoragarriari, Donostiako San Bizente elizan grabatua. Klasikoa gustukoa dutenek hain segur jada ezagut lezakete, bestela itzuliño bat egin dezatela http://www.klasikart.com/ gunean, ez zaie damutuko eta baditeke beren gustuko perla aurkitzea!\nEtiketak: literatura, Musika - kantua, Musika klasikoa\n2015(e)ko apirilaren 5(a), igandea\nZiburun 'Elkarteak & sorkuntzak' erakusketa: patchwork\nZiburuko patchworkzaleak elkarteari izena eman behar eta, portuko Patxiku untzi famatuari keinu bat egin diote. Patch y Coud deitzen baita elkartea. Emazteak jostelanari atxikiak dira eta trebe, izan ohituraz eta beharrez ala hautuz. Bordagain dorrean erakutsi pieza andana guzia eskuz egina da, dena eskuz. Estalgi batzuen kasuan urteak pasatua.\nMartine Grall elkarteburuak erakutsi dauku nola egin:\nOndoko lan zoragarri hau Normandiako emazte batek egina du:\nArtisautza huntan ere, teknika bat baino gehiago erabilia da.\nPatchwork egiteaz gain, ari dira brodatzen eta trikotatzen. Arrakasta ederra bildu duen elkartea, alabaina emazteei naturalki darioten eskulana baita.\nKontaktua: Patch y coud - Elkartetxea; J. B. Carassou etorbiudea. 64500 Ziburu\nMartine Grall 06 61 82 12 34\nEgilea: Maite Deliart ordua: 22:38 iruzkinik ez:\nEtiketak: Artea, Artisautza\nZiburun 'Elkarteak & sorkuntzak' erakusketa: portzelana\nPortzelana lantzen duen elkartea Zokoan kokatua da. Azitak xuriak eskuratu, hauen tindatze lanak urratsez urrats egiten dituzte, etapen artean labean ematen dutelarik beren obra. Hemen ere, lan artesa ikaragarria, marrazten eta margotzen jakitea galdegiten baitu.\nKontaktua: Ciboure porcelaine elkartea - Pilota plaza, Untxin auzoa. 64500 Ziburu\nAgnès Dunoyer 06 07 21 85 42\nEgilea: Maite Deliart ordua: 22:22 iruzkinik ez:\n2015(e)ko apirilaren 3(a), ostirala\nZiburun 'Elkarteak & sorkuntzak' erakusketa (2015): Liburu azalgintza elkartea (2)\nJean Roland, Jackie Cochet, Geneviève Sirol\nKontaktua: Cercle de reliure d'art de Ciboure - Liburu azalgintza elkartea\nElkartetxea; Jean-Baptiste Carassou etorbidea. 64500 Ziburu\nJean Roland 05 59 26 98 26


2 emaitza nahaspilatu bilaketarentzat\n(-illa- L, S; Lecl, Dv, H (+ -illa-)), naspillatu (G-to-bet; Lar, Añ, H), nahaspildu, naspildu (G-to-bet; Lar, Añ, H). Ref.: A (nahaspillatu, naspillatu); Lh (nahaspillatu).\n(Sentidos prop. y fig.).Mezclar(se), revolver(se); enredar(se), enmarañar(se), liar(se), embrollar(se), confundir(se). "Engarbullar, enredar, confundir" , "enfrascarse", "intrincar" Lar. "Adulterar" Añ. "Intrincado, naspildua " Ib.\nTr. Documentado al Sur desde principios del s. XIX, principalmente en textos guipuzcoanos. Al Norte se encuentra en Leiçarraga, Haraneder y en un ej. de Gure Almanaka (nahaspuillatu ). La forma naspildu se encuentra en Zinkunegi (junto a naspillatu ), Lauaxeta, Otxolua (-ddu ), Orixe (junto a naaspillatu ), B. Enbeita, Txillardegi (Let 87) y en sendos ejs. de Yakintza (1933, 4) y EG ; naaspildu en Lizardi (junto a naspillatu ).\nBere buruak anhitz doloretan nahaspilatu ukhan baitituzté. Lç 1 Tim 6, 10 (He nahaspillatu). Nastu bear eztira [...] konfesiñoan, bata besteaz naspillaturik. Añ MisE 200. [Bersotan] al zitzaten itz gairik nekezenak irikiaz, nondik eta nola alkar naspillatuko zuten, alegiñik aundienak egiten zituztela. Izt D 168. Edozein menasta, zaborraz ta tortikaz naspillaturik egon arren [...]. Izt C 7. Gipuzkoako ur garbiak naspillatu nai ez dutela beñere erbesteko belubi [...] loitsuakin. Ib. 110. Burua berriz orraztu bage eta illea naaspillaturik. Aran SIgn 21. Gizona, zaude geldirik, gauza denak naspillatu dituzu ta. Alz STFer 128. Nastu zituen orduan Jakometek Bernardatxok esantako gauza guziak; eta gero onela naspillatuak irakurri zizkan. Goñi 42. Gaztelu batekin eta etxe-mordoxka naspillatu bat oñean. Ib. 21. Alderdi guztietan ikusi ta entzun litezke naspillaturik nagusi jaunak, maizter txikiak, etxeko andreak. Ag G 181 (v. tbn. 288). Pitsez, korotzez ta odolez naspillatutako lokatz-uztai zabala. Ib. 159. Asperrien adimena naspiltzen. "Embrollar" . Zink Crit 5n (7 naspillatu). Esakuntza lañoetan galtzen gara, esaera soill latzetan naspiltzen gara. Or LEItz 34. Gazte zerala ikasi dezu / murmuraziyoko martxa / [...] gezur aundiyak naspillatuta, / egiyak geroko altxa. Tx B I 266. Alkarrekin naspilduta kalte egiten zioten batak besteari. Anab Usauri 21. Buruba naspilddu egin ixan yakelako. Otx 60. Esan oietan elkar-itsatsi ez-bearreko gauzak naaspiltzen ditugu. Ldi IL 51. Gure bideak euskera txukuntzekoak ez omen dira, naspillatzekoak baizik. Ib. 108. [Etsaiak] naspillaturik utziko zituzten oial guziak. Ir YKBiz 520n. Naspildu-barik ametsok! "Sin perturbar sus sueños" . Laux AB 96. Itzak nâspillatuaz griego ta latiñez. Or Eus 287. [Banatzeko] eskubide oiek [...] errekiña bear duten gintzak eta erri-eginkizunak naspillatu egin dizkigute. EAEg 12-2-1937, 1046. Bapatean, ipar beltza, tximista ta zurrunbilloa naspiltzen dira burrunbaka. EG 1950 (1), 24. [Yaubek] aigitoarren osteara so egiñez, aiek naspillatu zitun. Ol Ex 14, 24 (BiblE nahasmendua sortarazi). Goiko ta beko naspildu dira, / oinpean dabil egia. BEnb NereA 131. Ez zirela euskara nahaspiltzen eta zikintzen ari, aberasten eta gaiagotzen baizik. MIH 254.\nv. tbn. Naspillatu: Aran-Bago ManMed 218. Anab RIEV 1928, 608. Zait Sof 93. Etxde JJ 103. Vill Jaink 79.\nMarti ez da naspillatu bear Martinen izenarekin, zergaitik biak banaitak diraden. Izt C 20.\n+ nahaspuillatu. Revolucionar, alborotar, agitar.\nOr arkitu dugu gizon au, gure erria naspillatzen ari dala. Kaisar-i zergak ematea debekatzen du. Ir YKBiz 485 (v. tbn. 487, 489). Frantzia guzia nahaspuillatua zen 1793eko urthean. GAlm 1963, 63. Jerusalen osoa nahaspilatua zegoela. IBe Act 21, 31 (v. tbn. Lc 23, 14).\n(-illa- L, S; Lecl, Dv, H (+ -illa-)), n...\nConfundir con. Marti ez da naspillatu be...\n+ nahaspuillatu. Revolucionar, alborotar...\n1 goi >>


Ioseba Amunarriz Goikoetxea (Hondarribia, 1978ko irailaren 25a) traineru estropadetako patroi onenetakoa da, Kontxako 4 Bandera, hiru TKE Liga eta bi Espainiako Txapelketa irabazi ditu besteak beste, guztiak Hondarribia Arraun Elkartearekin.\nHondarribia, 1978ko irailaren 25a (41 urte)\nEuskadiko Traineru Txapelketak (6): 2004, 2005, 2006, 2016, 2018 eta 2019.\nZarauzko Ikurrina (3): 2015, 2018 eta 2019.\nAzken aldaketa 13 iraila 2020(e)an, 12:00(e)tan\nOrriaren azken aldaketa: 13 iraila 2020, 12:00.


Bertso-eskolan, bertso doinuak eta kantaera landu nahi? — Bertsozale Elkartea\nBertso-eskolan, bertso doinuak eta kantaera landu nahi?\nEdota raparen inguruko hitzaldiaz gozatu, edo gai-jartzailetzaren lana gehiago ezagutu. Helduen bertso-eskolentzako interesgarri izan daitekeen ikastaro eskaintza dakar Bertsozale Elkarteak.\nHelduen bertso-eskolentzako baliagarri eta interesgarri den ikastaro sorta berria aurkeztu du Bertsozale Elkarteak 2018rako. Gune horietan bertsolaritza ertz ezberdinetatik lantzeko ikastaroen antolaketa sustatu nahi da eta horretarako erraztasunak ematen ditu elkarteak.\nIkastaro sorta bat eskaintzen da aukeran, baina horietaz harago proposamen berriak ere egin ditzake bertso-eskola interesdunak. Bertso-eskola bera izango da antolatzailea eta, beraz, tokian tokira egokituz eta ikastaro emailearekin adostuz itxuratuko da ikastaro, hitzaldi edo tailerra. Horren arabera ikusiko da, besteak beste, talde barrurako ikastaro gisa eskaini, herri mailara zabaldu, beste zenbait bertso-eskolako kideekin batera parte hartu...\nJada zehaztuta dauden hitzaldien artean denetariko gaiak topa daitezke. Raparen inguruko hitzaldia prest du Odei Barrosok: rap abesti bat egiteko beharrezko diren oinarriak landuko dira ikastaro honetan eta horiek dantzan ere jarriko dira, rap kopla bat sortzeko. Bertso doinuak eta kantaeraren gainekoak landuko dira Eñaut Agirrerekin: kantaerak zuzeneko komunikazioan duen garrantzian jarriko du arreta. Umoreari helduko dio Ane Labakak, generoaren ikuspegia helduleku dela. Umoreak bistara ditzakeen botere harremanetaz jabetuarazi eta egun umorea bertsolaritzan nola agertzen den azalduko du. Maite Berriozabalek gai-jartzailearen eginbeharrekoak azalduko ditu: plazako bertso-saioen diseinu eta gauzatzeari buruz ariko da, gai-jartzailearen ikuspuntutik. Eta Iñaki Aurrekoetxeak epailetza lana ezagutaraziko digu, epai-irizpideak azalduz eta horiek eztabaidatu eta praktikan jarriz.\nIkastaroen iraupena ordu eta erdi eta bi ordu bitartekoa izango da. Finantzaketa erdia Bertsozale Elkarteak lagunduko du.\nInformazio gehiagorako eta eskaeretarako transmisioa@bertsozale.eus helbidera idatzi behar da.\nProposamen berriak ere egin ditzake bertso-eskolak.


Egun on, Foronda - Lanabes - Araban Euskara Lanean\nEgun on, Foronda.\nUsoa 2017-09-04 0\nEgun on, Foronda\nManex Agirre / 2017 – 07 -27\nKezkaz ikusi dut, euskararen kale-erabileraren neurketen emaitzen aurrean, hizkuntza-politikaren arduradun zenbait emaitzen irakurketa homeopatiko samarra egiten, edo, zuzenean, datuak edo (kezkagarriagoa) datuak jasotzeko metodologia, hau da, neurketaren izaera bera, erlatibizatzen. Ez baitira onak, datuak; inori ez zaio eskapatzen hori, eta, ados, ez da kontua apokalipsiaren turutak jotzea, baina badirudi emaitza kezkagarrien ondorio zuzena dela neurketaren nolakotasuna beharrik ez dagoenean aipatzea. Eta hori ez da oso jarrera zientifikoa. Susmo bat dakar: emaitzak ez balira horren kezkagarriak, neurketari kasurik ez egin, eta emaitzei erreparatuko geniekeela, besterik gabe.\nErremediorik gabeko baikorra izaki, ez duzue hemen irakurriko agonia-itxurako iruzkinik. Aurreranzko ihesik gabeko hiru pentsamendu inozo, besterik ez:\nBaga: Gero eta gehiago amorrarazten naute euskararen ezagutzaren eta erabileraren arteko aldea nabarmendu, eta listo, horretan geratzen diren analisiek. Iruditzen zait mezu horrek hiztunengan ez duela jada balio komunikatiborik, are gutxiago pedagogikorik. Gehiago hitz egin behar genuke hizkuntzaren bizi-indarraz (non dago horren neurgailua, indizea?). Eta oraindik gehiago hiztunon bizi-indarraz (gauza bera dira, ezta?).\nBiga: Kale neurketaren datuak txarrak dira. Eta halako datuek tentsioan jartzen naute. Atezuan. Urduri. Baina ez dut neure burua lasaitzeko beharrik sentitzen. Piztu egiten naute.\nEta higa: askotan ikusten dut, goizetan, lanera bidean, hegazkinen bat Forondako aireporturako lurreratze-maniobrak egiten. Eta burura datorkit: euskara ez da Bilbon (bakarrik) salbatuko. Euskara salbatuko da hegazkin horren pilotu espainiarrak, Forondan lurreratu behar duenean, Heathrown lurreratu behar duenean bezala, bere buruari kontrol-dorrearekin zein hizkuntzatan egin behar duen gogorarazi behar dionean.\nIturria: Berria – Iritzia


Matxinada Eskoletan, horrela du izena irailean Katalunian jaio zen mugimenduak: ordutik zortzi protesta ludiko egin dituzte ikastetxe atarietan (azkena joan den astean), hezkuntza eta jolasa kalera atera eta trafikoa oztopatuz. Eskola inguruak oinezkoentzako espazio seguru bihurtzea eskatzen dute, autorik, kutsadurarik eta zaratarik gabe. Kataluniatik kanpo zabaldu da mugimendua eta Bilbora iritsi da dagoeneko.\nGuraso elkarteek deituta, Kataluniako hamaika hiritan egin dute azken protesta, besteak beste Bartzelonan 45 kale moztuaz. Hurrengo hitzordua jarri dute dagoeneko: apirilaren 23an berriz ere errepideak hartuko dituzte ikasle, guraso eta hezkuntza arloko langileek, eskola ingurune bizigarriagoak aldarri.\nBilbon, Cervantes eskola publikoa ere kalera atera zen martxoan, Matxinada Eskoletan mugimenduarekin bat eginez. “Autoak ez, osasuna bai” moduko leloak oinarri, ikastetxe ingurua oinezkoentzako bihurtzeko eta zonaldea hobetzeko aldarrikapena aspaldikoa dela gogoratu dute Cervanteseko gurasoek. “Bilbon ahalegina egin da autoei espazioa kendu eta ostalariei emateko, terrazak jarri ditzaten. Zergatik ezin da gauza bera egin eskola espazioekin?”.\nIldo berean, Denon Eskola Arabako guraso elkarteen federazioak Jaurlaritzaren eta udalen inplikazioa eskatu du berriki, ikastetxeetako inguruneak aldatzeko.\nHaurrak kalean dituen hiria, hiri osasuntsua da\nEskola inguruak bakarrik ez, herriak oro har bizigarriagoak eta atseginagoak izatea eskatzen dutenak ez dira gutxi. Urteak dira herri ugaritan martxan jarri zutela haurrak eskolara beren kabuz joateko ekimena: eskolakideekin joan daitezen, oinez eta taldean, herria deskubrituz, ingurua biziz eta gozatuz, txiki eta nagusiagoekin batera bidea autonomoki eginez, kalea eta kaleko oztopo eta plazerak euren gain hartuz. Ekimen eder honen berri eman genuenean, Francesco Tonucci pedagogo italiarraren hitzak berreskuratu genituen: “Jolasten, paseoan edota bakarrik dabiltzan haurrak baldin badaude hirian, hiri osasuntsua den seinale. Hirian ez bada haurrik ikusten, ordea, hiria gaixotuta dagoen seinale. Haurrak kalean dabiltzan hiria, hiri segurua da, ez haurrentzat bakarrik, zaharrentzat, elbarrituentzat eta hiritar guztientzat baizik. Eta haurrak etxetik bakarrik irteteko aukera egon dadin, hiria aldatu beharra dago, guztiz, apurka-apurka bada ere”.\nKanal hauetan artxibatua: Hezkuntza | Hirigintza | Bartzelona


Informazioaren Gizartearen eta Merkataritza Elektronikoaren Zerbitzuen Legean xedatutakoarekin bat, Balore Merkatuaren Batzorde Nazionalaren web orriaren erabilerraztasuna hobetzeko lan egiten ari gara. Xede horretarako, Balore Merkatuaren Batzorde Nazionalaren Atariko orriek UNE 139803:2012 Arauaren 1. eta 2. lehentasunak asetzen dituzte, eta World Wide Web Consortium (W3C) delakoak ezarritako Web Erabilerraztasunaren Ekimenak (WAI) 1.0 Web Edukiarentzako Erabilerraztasunaren Gidalerroetan definitutako AA mailara egokituta dago, 1494/2007 Errege Dekretuan xedatutakoaren arabera.\nErabilerraztasunaren azken berrikuspena 2016 eko Azaroa egin da.\nWeb orria Internet Explorer 11.0, Edge, Opera 32.0, Chrome 46.0 y Mozilla 41.0 edo hortik gorako bertsioa duten arakatzaileetarako optimizatuta dago. Gomendatutako gutxieneko bereizmena 1024x768 píxels da.\nPDF eta Flash formatuak: PDF dokumentuak (.pdf luzapena) Adobe Acrobat Reader® irakurgailuarekin bistara daitezke, doan deskargatzen dena Adoberen web gunetik. Gomendatzen da Adobe Acrobat Reader® programaren 8.0. bertsioa edo hortik gorakoa erabiltzea. Halaber, Adobe Flash® formatuan (.swf luzapenarekin) egindako eduki dinamikoak ere badaude web orrian, eta horiek, Adobe Flash Player® programaren 8. bertsioa behar dute ikusteko. Luzapen hori, doan deskarga daiteke Flash programaren deskargen gunetik.\nWeb gune honetan jasotzen den informazioa ikusteko zailtasunik edo erabilerraztasunarekin zerikusia duen iradokizun, kexa edo kontsultarik baduzu, ez izan zalantzarik eta jarri gure harremanetan, webmaster@cnmv.es helbide elektronikoaren bidez.\nPuede acceder a nuevas funcionalidades de accesibilidad que permiten la mejor visualización de los contenidos de acuerdo a las necesidades de los usuarios.


Odolkia jaietako protagonista nagusia | El Diario Vasco\nOdolkia jaietako protagonista nagusia\nAne Mujikari omenaldia egin zioten unea.\nBeasaingo Olano Harakinak lortu du Ormaiztegiko XXX. Odolki Lehiaketako irabazle izatea\nDV Lunes, 28 noviembre 2016, 07:57\nAtzokoan Ormaiztegin Ander Deunaren jaien barnean Ormaiztegiko odolkia izan zen protagonista. Atzokoan eguraldia lagun izan zelarik asko eta asko izan ziren Ormaiztegira hurbildu zirenak odolkiaren inguruan prestaturiko ekin-tzak bertatik ikusteko asmoz. Goizean goizetik eguerdira bitartean odolkia lekuko harturik antolatutako lehiaketak eta ekintzak giro onean gauzatu ziren. Urteroko ekin-tzez gain aurtengoan bi pertsona gogora ekarriz omenaldi beroa eskaini zitzaien, Busca Isusi bere jaio- tzaren 100. urteurrenean eta aurten bapatean ustekabez joan zitzaigun Ane Mujika gozogileari. Beren senditarrek hunkiturik jaso zuten merezimendu osoz egin zitzaien omenaldia.\nOmenaldietan Ramón Roteta eta Juan José Lapitzek izan zituzten bi omenduentzako hitz hunkigarriak. Bertaratuen txalo zaparrada jaso zutelarik herriko jaietako lehiaketarik garrantzitsuena odolkiarena izaten da, aurtengoan gainera urteurren handi baten ospakizunak izan ziren, hain zuzen Ormaiztegiko XXX. odolki lehiaketa ospatu zen. Aurtengo edizio berezi honetan, Ormaiztegiko odolkiaren errege izendapena Beasaingo Olano harakinak jaso du.\nUrtero Ormaiztegiko odolki lehiaketako epaia sukaldaritzan espezialistak diren epaimahaikideek osaturiko epaimahaiak ematen du. Euskal Herriko leku desberdinetatik iritsitako sukaldariek, sukaldaritza alorreko kritiko espezialistek eta beste hainbat alorretan jakitun diren pertsonek osa-tzen dute. Atzokoan epaimahaia Juan José Lapitz sukaldaritza alorreko kritikoak, Luis Mokoroa sukaldaritza alorreko jakitunak, Juan Manuel Garmendia, Koldo Lasa, Pedro Ruiz sukaldariak, Alberto Busca Agirre, Patxi Mendizabal eta Ramon Rotetak osatu zuten. Aurtengo lehiaketako gonbidatu berezia Ramón Roteta sukaldari ospetsua izan zen.\nOdolki osagaien Lehiaketa\nAtzokoan Ormaiztegin odolki osagaien azoka etalehiaketaren XIX. edizioa ospatu zen. Orain hemere-tzi urte lehen aldiz Ormaiztegiko odolkiak dituen osagarri nagusien (txerri odola, porrua, tipula,perrexil eta oreganoa) azoka eta lehiaketa ospatzen hasi zen.\nLehiaketa honetara herriko eta eskualdeko baserritarrek beraiek ekoizturiko produktuak aurkezten dituzte, beraien artetik onenak epaimahaikide espezialistek aukeratuak izaten dira. Odolki osagaien azoka eta lehiaketa hau Euskal Herriko produktu berezien azokaz osatua izaten da.\nAipatu lehiaketako sariak ondorengo eran banatu ziren. Tipularik onenen saria, Mutiloako, Juanita Murgiondok jaso zuen. Porrurik onenen saria, María Jesús Oriak jaso zuen baita ere posturik onenaren saria ere. Perrexil eta oregano onenen saria Juanita Murgiondok jaso zuen.\nAurtengoan Ormaiztegiko odolkia osagaitzat duten XV. sukaldaritza lehiaketa ere ospatu zen. Lehiaketa honetako epaimahaia Dolarea Jatetxeko Iban Mate sukaldariak eta herriko Kuko jatetxeko Iker Markinezek osatu zuten. Atzoko lehiaketara herritarrek prestatutako hamar plater aurkeztu zituzten. Aurtengo lehiaketako irabazlea Karmele Dorronsoro izan da, berak prestatutako preñaus de morcilla platerrak jaso zuen lehenengo saria. Aurtengo lehiaketako aurkezpen onenaren saria Edurne Mendizabalek prestatutako platerak jaso zuen.\nMozorroen Eguna atzo, gaur odolkiena Ormaiztegin La nueva planificación de los Órganos Municipales, hoy en la sesión plenaria


Duela urtebete baino% 20 gehiago hitz egiten dute espainolek mugikorretik, Ericssonek egindako azterlan baten arabera. | Consumer\nDuela urtebete baino% 20 gehiago hitz egiten dute espainolek mugikorretik, Ericssonek egindako azterlan baten arabera.\nHala ere, Espainian hitz egiteko batez besteko denbora beste herrialde batzuetatik urrun dago oraindik.\nEgunean 24 minutu batez beste, Espainiako telefonia mugikorreko erabiltzaileek duela urtebete baino %20 gehiago hitz egiten dute terminaletan. Horixe da Ericsson telekomunikazioen fabrikatzaile suediarrak egindako nazioarteko azterlan baten ondorioetako bat.\nEspainia, munduko merkatu nagusietan telefonia mugikorra erabiltzeko ohituren konparaziozko datuak biltzen dituen azterlan horren arabera, urrun samar dago elkarrizketaren batez bestekotik (egunean 33 minutu inguru, bost deitan banatuak). Espainiako erabiltzaileek egunean bederatzi minutu inguru hitz egiten dute gai profesionalak lantzeko, eta beste ordu laurden bat arazo pertsonalak direla eta, nahiz eta banaketa hori asko alda daitekeen erabiltzaile bakoitzaren profilaren arabera.\nTxosteneko datu esanguratsuenetako bat da telefonia mugikorreko gastuaren %62,5eko kontzentrazioa erabiltzaileen %30ean soilik. Azterlanaren datuen arabera, telefonia mugikorreko erabiltzaileen hileko batez besteko gastua 34 eurokoa da, iaz baino %2,8 gutxiago.\nEra berean, telefonia finkoko lineen hileko batez besteko faktura% 11,5 jaitsi da urtebetean, 52 eurotik 46 eurora; Interneteko konexioaren kostua, berriz, ia% 13 igo da, eta orain 35 eurokoa da hilean.\nTelefonia mugikorrak Espainian duen sartze-tasa %87koa da, telefonia finkoa baino dezente handiagoa, %74ra iristen baita. Espainiarren artean, telefonia mugikorraren arrakasta mota horretako terminalak soilik dituzten erabiltzaileen %24k islatzen du, eta linea finko bakarra dutenen %11k. Hamar espainiarretik seik bi telefonia-motak dituzte, eta %2k ez dituzte biak.\nTelefonia mugikorraren orokortze azkarra adierazten duen beste datu bat da erabiltzaileen erdiak baino gehiagok egunero jotzen duela SMS testu-mezuak bidaltzera. Telefonia mugikorrak ekarri duen fenomenoetako bat da, eta eragin berezia izan du Espainian.\nTelefonia mugikorraren Espainiako merkatuak hazkunde-marjinak ditu oraindik beste herrialde batzuetakoekin alderatuz gero, hala nola, Frantzia, Ingalaterra, Suedia, Italia, Japonia eta baita Txina ere, azken horiek erabilera-maila altuagoak baitituzte, Ericssoneko adituen ustez.\nerabilera Espainia movil-eu


PEX-AL-PEX Pipe Press Coupler Suppliers and Manufacturers China - Factory Price - Sunplast\nHasiera > Produktuak > Geruza anitzeko hodien burdinkiak > Brass Press Emandak > PEX-AL-PEX hoditeria lotzeko estalkia\nBrass Sakatu berdinaAkoplamendua For PEX-AL-PEX Multilayer Pipe\nLetoizko konpresio-burdinkiak, letoizko torlojuak bezala ezagutzen direnak, kanal anitzeko edo PEX-AL-PEX kanalerako erabiltzen diren osagai ezagunenak dira. Egokitzeak erraz instalatu daitezke, ez da beharrezkoa tresna berezirik behar. Bi irekitako giltza soilik egin daitezke. Barruko bi EPDM O-ring honek uraren estankotasuna ematen du.\nSUNPLAST-ek letoizko konpresio-osagarrien gama osoa eskaini dezake 16mm eta 32mm artean, konpresioko ukondoa, tee, gizonezkoen eta emakumezkoen akoplamendua barne;\nLetoizko nikeleztatua edo letoizkoa\n15-20 egun inguru 20ft edukiontzi baterako, 30-35 egun 40ft edukiontzi bat\nPEX-AL-PEX kanalerako kobrezko prentsa akoplamendua 16mm eta 32mm artean eman daiteke, letoizko nikeleztatua edo jatorrizko gainazalarekin akabera eginez.\nBrass Sakatu berdinaAkoplamendua\nHot Tags: PEX-AL-PEX Hodien Prentsa Akoplamendua, Txina, hornitzaileak, fabrikatzaileak, fabrika, fabrika, prezioa, erosi, Txinan egina\nBrass Press CoupingPress CouplingPEX-AL-PEX Press CouplingPEX Press CouplingBrass Press FittingsPEX-AL-PEX FittingsPEX-AL-PEX Press FittingsKanal konposatuen burdineriaMCLP FittingsMultilayer Pipe Fittings\nBrass Prentsako Elbow Elkargurak PEX-AL-PEX geruzako kanaletarako\nLetoizko prentsa berdineko kamiseta PEX-AL-Geruza anitzeko PEX kanalerako\nKobrezko prentsa murrizteko PEX-AL-PEX kobrezko prentsa\nBrass Prentsa Gizonezkoen PEX-AL-PEX tutuen akoplamendua


Bergarako bertsolari txapelketa hasiko dute gaur - Bergara - Goiena.eus\nBergarako bertsolari txapelketa hasiko dute gaur\nArantzazu Ezkibel Galdos 2018-11-30 11:19\nEnaitz Alustiza, 2016ko txapelduna.\nBertsozaleek gogoz itxaroten duten txapelketak gaur hasiko du bidea. Bergarako bertsolari txapelketaren lehenengo finalerdia jokatuko dute Pol-Pol tabernan, 23:00etan.Lau bertsolari ibiliko dira kantuan: Jon Altuna Oxan, Unai Arantzabal, Eñaut Uriarte –azken orduko aldaketa izan du kartelak– eta Enaitz Alustiza. Bertsolariei gaiak jartzen, aldiz, Ibon Leibar Txinbo ibiliko da\nBertsolari bakoitzak bere estiloa izaten du, eta, hain zuzen, estilo horiek zelakoak diren azaldu du Txinbo-k: "Jon Altunak bertsokera alaia du, umore ukituaz kantatzen du; Unai Arantzabal zaletasun handiko bertsolaria da; Eñaut Uriartek betidanik kantatu izan du; eta esango nuke Enaitz Alustiza txapelketa irabazteko faboritoetako bat dela". Gaurkoa lehenengo finalerdia izango da eta hurrengoa abenduaren 14an jokatuko dute, Bule tabernan, 22:30ean. Beste lau bertsolarik parte hartuko dute bigarren saioan: Gari Lopez de Muniain, Asier Kortabarria, Iñigo Arcelus eta Iraitz Artola izango dira bertsolariak.\nFinala, aldiz, abenduaren 28an izango da, Bergarako kartzela zaharrean. Kopla Barik bertso eskolak antolatzen du txapelketa, Jardunen eta gaztetxearen laguntzarekin.\nBertsoa kalera ateratzea\nBertso eskolak "osasun ona" duela diote: "Iraitz Artolak debuta egingo du txapelketan, beste bi mutiko gazte ere baditugu, neskak baita...". Aurtengo txapelketan epaile berriak ere izango dituzte. Antolatzaileek uste dute final handiaz gain finalerdietan ere aretoak bete egingo direla.\nTxapelketaren helburua bertsoa kalera atera eta herritarrengana heltzea dela diote; horrez gain, bertsolariek eurek ere publikoaren aurrean kantatzeko aukera izatea nabarmendu dute."Eguaztenenetan elkartzen dira bertso eskolan; lagunarte ona dute eta taldea eginda dago. Baina ez dute gura giro hori bertso eskolan bakarrik geratzea; herritarrengana zabaldu gura dute", dio Txinbo-k.\nUrtean zehar herrian sei bat bertso jaialdi egiten direla diote, eta saio horietan ikusten dela herrian badagoelako bertso zaletasuna


Louis Leakey - Wikipedia, entziklopedia askea.\nNairobi, 1903ko abuztuaren 7a\nLondres, 1972ko urriaren 1a (69 urte)\nHenrietta Leakey (1928 -\nMary Leakey (1936ko abenduaren 25a -\nPriscilla Muthoni Avern Leakey (en)\nColin L. A. Leakey (en)\nantropologoa, arkeologoa, prehistorialaria, autobiografialaria, paleoantropologoa eta paleontologoa\nLouis Seymour Bazett Leakey (Kabete, Kenya, 1903ko abuztuaren 7a – Londres, 1972ko urriaren 1a) britainiar antropologoa izan zen. Oso fosil garrantzitsuak aurkitu zituen Kenyan eta Tanzanian, eta bere garaiko datuek eskaintzen zuten baino data zaharragoa ezarri zion lehen gizakiari (Australopithecus eta Homo habilis, 1.750.000 bat urte). Primate antropoide baten (Zinjanthropus) hezurrak ere aurkitu zituen (14 milioi urtekoak).\nEspezieak: Louis Seymour Bazett Leakey


Lekeitioko Kaleka: hiru egun eta 14 ikuskizun kale arteen berpizkunderako - Deia\nLekeitioko Kaleka: hiru egun eta 14 ikuskizun kale arteen berpizkunderako\nOhiko sekzioak izango dituen jaialdia hiru egunetan luzatuko da: uztailaren 8, 9 eta 10ean\nimanol fradua / lekeitio 13.06.2022 | 01:22\nLekeitioko portua txoko adierazgarria da Kaleka jaialdian. DEIA\nLekeitioko portua txoko adierazgarria da Kaleka jaialdian.\nBi urteko geldialdiaren ondoren, uztailaren 8,9 eta 10 berriz dator bueltan Lekeitioko Kaleka jaialdia. "Kultur ikuskizunen berpizkundea izango da, Lekeitioko Nazioarteko Jaialdia Kale Arteen zaleentzako nahitaezko bisitetako bat bilakatuz", nabarmendu dute antolakuntzatik. Hiru egunetan 14 ikuskizun izango dira, Katalunia, Madril, Galizia, Andaluzia, Murtzia eta, noski, Euskal Herriko konpainien eskutik. Ohi legez, "antzerkia, clownak, piroteknia, malabareak eta gogoeta eragingo duten ikuskizunak" izango dira potagonista nagusiak.\nGogora dezagun urtero bezala, jaialdian parte hartzen duten konpainia eta kolektiboak deialdi zabal baten bitartez aukeratuak izan direla. Guztira 437 ikuskizun aurkeztu ziren eta horietatik 12 izan dira aukeratuak". Eta azken edizioetan egin duten antzera –aurtengoan 32. edizioa izango da–, Kalekak hiru lan lerro ezberdinduko ditu horretarako espresuki sortutako atalekin: Kaleka Ofiziala, Kalekaz Blai eta Kaleka Scratch izenburupekoak. Guztiak Lekeitioko txoko ezberdinak hartuko dituzte, "ikusleek ekitaldiez gozatzeaz gain, Lekeitioko leku adierazgarrienak eta ezezagunenak ezagutzeko aukera izango dute".\nEhunka ikusle izan ohi ditu jaialdiak.\nKaleka Ofizialak formatu ezberdinak lantzen dituzten konpainia eta kolektiboen lanak batzen ditu. Aurten El mono habitado, Barsanti, Kaput, Markeliñe eta Lekittoko Deabruak bezalako konpainia euskaldunak hartuko ditu bere barnean atal honek. Baina baita estatu mailako Troula Animaciones, Javier Ariza, Nacho Vilar Producciones, Ambae Company, El Gran Dimitri eta Bucraá Circus. Kaleka Scratch delakoak "garapenen edo sorrera prozesuan dauden lanak batzen ditu, kultur agente, artista, ikusle eta abarren arteko sormenezko elkar trukaketa garatzeko espazioak eskainiz". Edizio honetan 21 eskaera jaso dira eta horietatik 2 izan dira aukeratuak".\nAzkenik, Kalekaz Blai sekzioak "esperimentazioarekin eta ikusleen parte hartze zuzenarekin lotutako akzioak" hartuko ditu bere barnean. Aurreratu dutenez, jaialdia "indartsuago birsortu eta itzuliko da, Lekeitioko txoko guztiak jendez bete eta kaleko arteez berriro gozatzeko aukera emanez".


Orhi | Euskal-Herria.Org\nHasiera » Mendia » Larraine | Otsagabia\nED50 30T X.662650, Y.4761680\nWGS84 42.988529 N, -1.006204 E.\nIrati, Itzaltzu, Larrau mt./ Ütürzeheta, Laza, Organbidexka eta Larraine (Z.)\nERROIMENDI 1 tumulua, ERROIMENDI 2 tumulua, ERROIMENDI harrespila.\nZazpigainako gailurra eta Ori ©zuriain\nOrhi da mendebaldetik hasita 2000 metroak gainditzen dituen Pirinioko lehenengo tontorra eta alde handiz gainera, 400 metrotan gainditzen baitu hara bitarteko tontorrik altuena (Bizkarze). Mendi handia izan arren, ordea, bada errepide bat oso gora iristen dena eta jende gehienak erabiltzen duen abiapuntua asko hurbiltzen duena, Larrañe edo Ütürzehetako mendateraino. Igoera interesgarriagoak dira, halere, gainontzeko abiapuntuetatik abiatzen direnak. Esan beharrik ez dago ikuspegi zabala eskaintzen duela Zuberoako hegoalde eta Iratiko basoen gainean.\n[ibilbide] Orhi eta Holtzarte lotuz, ietxaburu-k\n[ibilbide] Larraine-Erroimendi-Orhi, Xabiaram-k\n[ibilbide] Orhi Alupiñatik, Xabiaram-k\n[ibilbide] Pikatua-Orhi, Xabiaram-k\n2010, uztaila 2 - 19:56 — JAG\nZazpigainetik Orhira joateko Alupiñatik pasa liteke arrisku handi barik? Badago Alupiña atakara bertara heltzerik arrisku handiegirik hartu gabe? Jon\nKaixo. Gu orain pare bat\n2010, uztaila 3 - 09:05 — zuriain\nKaixo. Gu orain pare bat urte izan ginen han, elurra eta izotzarekin, eta ez genuen aparteko arazorik izan. Malda handiko tokia da, belarra eta lur finarekin, baina ez da eskalatu behar. Arreta eta kontu apur batekin aski da. Zazpigainetik Orhiko ikuspegia izatea merezi du nekea.\nbai, gauza asko aldatu ez\n2010, uztaila 2 - 20:42 — inaxio\nbai, gauza asko aldatu ez bada, arazorik gabe pasa daiteke. nik uste leku horrek ospe txarra duela elurra dagoenean leku txarra izango delako, baina uda partean ez dago aparteko arazorik nik gogoan dudanagatik.\nIzen aldaketa: Ori -> Orhi\n2007, apirila 7 - 21:10 — inaxio\n"Iparraldean bizi-bizi irauten du hasperenketa horrek (-rh-) eta hegoaldeko iturri idatziek maiz jasotzen zuten grafian. Ezaugarri apurkor hori babestu nahian-edo, idazkera hori bultzatu nahi izan da.\nEn Iparralde esa aspiración resiste con mucho vigor (-rh-) y en las fuentes escritas del sur también se aparece a menudo en la grafía. Se ha querido impulsar la forma con -h- a fin de preservar ese rasgo tan frágil."\n2007, apirila 7 - 21:14 — inaxio\nAdar jotzea ematen du honek. Duela gutxi (2006ko argitalpenean?) hartu zen aurkako erabakia, alegia, "Ori" hobestea "Orhi" baztertuta. Gauza bera Lakora / Lakhora kasuan.\nOraingo honetan behin baino gehiagotan ikusten da kontrako irizpideak jarraitzen direla idazkera erabakitzeko orduan: batzuetan forma zaharra berreskuratu nahi da eta bestean egungo ahoskerari jarraitu...\nBeharbada izenak erabaki aurretik, irizpideak finkatu beharko gehituzke, urte batetik bestera aldatzen ibili gabe...\nOri mendi majikoa eta majestuosua da\n2004, urria 12 - 23:15 — Jokin (ez da egiaztatu)\nEz dago esan beharrik Ori (Auñamendirekin batera) dela Pirinitako mendi enblematikoenetarikoa:Azpimarratzekoa da Abodiko eski babeslekutik ikusten den itxura. Piramide bikaina eta zehatza dirudi, Oritxipi eta Zazpigañe aldamenean dituelarik. Nire ustez mendi hau Euskaldun guztion igota izan behar dute, gutxienez Larrau gainetik hasita(ordu-ordu t´erdi joan ta etorria)\nCon cariño para amama(Paula Morquecho)\n2003, abendua 10 - 01:51 — Satur\nQuiero dedicarle este rinconcito mas que nada porque lo prometido es deuda y bajando del Orhi se lo prometi que haria mencion de algo que me demostro que el amor a las montañas y el deseo de subirlas y disfrutarlas puede mas que todo lo demas incluso la edad digo esto porque con casi 71 años(16/2/1933)consiguio subir a pesar del hielo el viento y la niebla intensa, a lo mas alto del Orhi. Para mi vale mucho mas que esta simple y pequeña mencion...AUPA AMAMA!!! TODAVIA NOS QUEDAN MUCHOS POR SUBIR JUNTOS!!!!\n2002, uztaila 18 - 23:38 — Jesusmari Romo Uriarte (ez da egiaztatu)\nOri mendiak kutsu majikoren bat duela ez du inork zalantzen jartzen. Baina zein da irisbiderik errazena bizimodu azeleratu honetan?. Horra erantzuna nire iritziaren arabera: Otsagitik Larraineko karretera hartu eta portuaren gorengoko puntuan tunela duzu, kotxea bertan utzi eta begi bistan duzun ertza jarraituz Ori mendiara helduko zara.